ዓበይቲ ሓይልታት እቲ ቐጠና ንጉባኤ ኪም ጆንግ ኣንን ትራምፕን ዝምልከት እወንታዊ ግብረ መልሲ ሂቦም ኣለዉ። ፕረዚደንት ደቡብ ኮርያ ሙን ጃ-ኢን፡ "ክልቲኤን ኮርያን ኣሜሪካን ኣብ ምትሕብባርን ሰላምን ሓድሽ ታሪክ ክጽሕፋ'የን" ኢሉ። ቐንዲ መሓዛ ዲፕሎማስን ቑጠባን ሰሜን ኮርያ ዝኾነት ቻይና ብወገና ናይ ክልቲኦም መራሕቲ ምርካብ "ሓድሽ ታሪክ' ፈጢሩ ኢላ። ሚኒስትር ጉዳይ ወጻኢ ቻይና ከምዝብሎ ኣብ ልዕሊ ሰሜን ኮርያ ብዉድብ ሕቡራት ሃገራት ዝቕመጡ ማዕቐባት ክንክዩ ይኽእሉ'ዮም ኢሉ። ቐዳማይ ሚኒስትር ጃፓን ሺንዞ ኣቤ ብወገኑ ን"መሪሕነትን ጻዕርን" ፕረዚደንት ትራምፕ ናእድኡ ዝገለጸ እንትኾን፡ ሰሜን ኮርያ ኣብ ምምዕባል ኒኩለር ዝነበራ መትከል ክቕየርን ኣብ ዙርይኣ ዝርኣዩ ጸገማት ክፍትሑን ሓጊዙ'ዩ ክብል ርእእትኡ ሂቡ። እቲ ታሪኻዊ ርክብ ከመይ ነበረ?
